अल स्टार्सको पाँचौं जित
लुम्बिनी अल स्टार्सले नेपाल टी–२० लिगमा पाँचौं विजय हात पारेको छ । लुम्बिनीले शुक्रबार काठमाडौं नाइट्सलाई ३५ रनले पराजित गर्‍यो । टस जितेपछि ब्याटिङमा आएको लुम्बिनीले निर्धारित २० ओभरमा ८ विकेट गुमाई १ सय रन बनायो ।
काठमाडौँ — लुम्बिनी अल स्टार्सले नेपाल टी–२० लिगमा पाँचौं विजय हात पारेको छ । लुम्बिनीले शुक्रबार काठमाडौं नाइट्सलाई ३५ रनले पराजित गर्‍यो । टस जितेपछि ब्याटिङमा आएको लुम्बिनीले निर्धारित २० ओभरमा ८ विकेट गुमाई १ सय रन बनायो ।टोलीबाट कप्तान दीपेन्द्रसिंह ऐरीले २७ बलमा ३ चौका र १ छक्का मदतले ४०, लाहिरू मिलान्थाले २५, स्याड्ली भान साल्कविकले १५ बलमा १ चौका र १ छक्कासहित २१, कुशल भुर्तेलले १९, अनिल शाहले १३ र हरमित सिंहले १२ रन बनाए । काठमाडौंबाट अजमतुल्लाह ओमारजाईले २ तथा अविनाश बोहरा, बसिर अहमद, एलेक्स ब्लेक, सुनाम गौतम र अनिल खरेलले १–१ विकेट लिए ।जवाफमा काठमाडौंले ८ विकेट गुमाई १ सय १५ रनमात्र बनाउन सक्यो । ओमारजाईले २९ बलमा ३ छक्कासहित ३८, कमलसिंह ऐरीले १९, सुनमले १८, ब्लेकले ११ र बसिरले १० रन बनाए । प्लेयर अफ द म्याच लुम्बिनीका हरमितले ४ ओभरमा १ मेडन राख्दै ७ रन खर्चेर ३ विकेट लिए । त्यस्तै किशोर महतो, स्याड्ली, तिलक र हेरी टेक्टरले १–१ विकेट लिए । अर्को खेलमा पोखरा एभेन्जर्सले फारवेस्ट युनाइटेडलाई ३ विकेटले पराजित गर्‍यो । १ सय ८८ रनको लक्ष्य एभेन्जर्सले १९.१ ओभरमा पूरा गर्‍यो । छैटौं खेलमा आएर एभेन्जर्सले पहिलो जित हात पारेको हो । पाँचौं खेलमा चौथो हार भोगेपछि फारवेस्टलाई एभेन्जर्सले पुछारमा पुर्‍याइदिएको छ ।आसिफ शेखले ३२ बलमा समान २ चौका र २ छक्कासहित ४५, प्लेयर अफ द म्याच कुशल मल्लले २२ बलमा ५ छक्कासहित ४०, सुमित महर्जनले २२ बलमा ५ चौका र २ छक्कासहित ३८, सिद्धान्त लोहनीले १० बलमा १ चौका र २ छक्कासहित २३ र अमिर हमजाले १२ रन बनाई एभेन्जर्सलाई विजयी बनाए । फारवेस्टका करण केसी, प्रकाश जैसी र उमर अलीले २–२ तथा भुवन कार्कीले १ विकेट लिए ।यसअघि फारवेस्टले ९ विकेट गुमाई १ सय ८७ रन बनाउँदा अलीले २६ बलमा ५ छक्कासहित ४२, देव खनालले ३१ बलमा ३३, रशिद खानले १५ बलमा २ चौका र २ छक्कासहित ३२, हासिम अन्सारी र भीम सार्कीले समान १७, करणले १२ र विनोद भण्डारीले ११ रन बनाए । एभेन्जर्सका जाहिर खानले ३, तुल थापा र हमजाले २–२ तथा कुशल र आरिफले १–१ विकेट लिए ।